‘ดาว์พงษ์’ จี้ กศน.ลุยแผนตรวจเลือดครู พร้อมวางแผนพัฒนาบุคลากรยาว 10 ปี - ข่าวการศึกษา ครูทูเดย์
หน้าแรก ข่าวการศึกษา ‘ดาว์พงษ์’ จี้ กศน.ลุยแผนตรวจเลือดครู พร้อมวางแผนพัฒนาบุคลากรยาว 10 ปี
‘ดาว์พงษ์’ จี้ กศน.ลุยแผนตรวจเลือดครู พร้อมวางแผนพัฒนาบุคลากรยาว 10 ปี
04/11/2016 แบ่งปันบนเฟสบุ๊ค
เมื่อวันที่ 3 พฤศจิกายน พล.อ.ดาว์พงษ์ รัตนสุวรรณ รัฐมนตรีว่าการกระทรวงศึกษาธิการ (ศธ.) เปิดเผยภายหลังประชุมติดตามแผนการดำเนินงานปีงบประมาณ 2560 ของสำนักงานส่งเสริมการศึกษานอกระบบและการศึกษาตามอัธยาศัย (กศน.) ว่า ตนพร้อมด้วย พล.อ.สุรเชษฐ์ ชัยวงศ์ รัฐมนตรีช่วยว่าการ ศธ.และนายชัยพฤกษ์ เสรีรักษ์ ปลัด ศธ.ได้ติดตามการดำเนินงานเรื่องต่างๆ ที่สำนักงาน กศน.ได้รายงานกรอบการดำเนินงานในปีงบประมาณ 2560 และรายงานความคืบหน้าโครงการต่างๆ เช่น ศูนย์เรียนรู้ปรัชญาเศรษฐกิจพอเพียงและเกษตรทฤษฎีใหม่ประจำตำบล 7,424 แห่ง เพื่อให้รู้ว่าศูนย์ไหนประสบความสำเร็จ ศูนย์ไหนต้องปรับปรุง ที่ประชุมยังติดตามแผนการพัฒนาครู กศน.ที่ว่างเว้นมานาน โดยเร็วๆ นี้ สำนักงาน กศน.จะประเมินความต้องการความจำเป็นในการพัฒนาครู กศน.หรือตรวจเลือดครู กศน.เพื่อพัฒนาร่วมกับครูสำนักงานคณะกรรมการการศึกษาขั้นพื้นฐาน (สพฐ.) ซึ่งตนได้มอบหมายให้สำนักงาน กศน.วางแผนพัฒนาบุคลากรล่วงหน้าระยะ 10 ปีด้วย ที่ประชุมยังมอบให้สำนักงาน กศน.จัดทำแผนการใช้ประโยชน์จากโรงเรียนขนาดเล็กที่ควบรวมกับโรงเรียนแม่เหล็ก โดยให้ไปดูว่าสถานที่ของโรงเรียนที่ว่างลงนั้นจะนำไปใช้ประโยชน์อะไรบ้าง และควรเป็นศูนย์การเรียนรู้ของชุมชนกี่แห่ง
พล.อ.ดาว์พงษ์กล่าวอีกว่า นอกจากนี้ ตนให้ความสำคัญมากกับห้องสมุดประชาชน 913 แห่ง และบ้านหนังสือชุมชน 15,146 แห่ง โดยย้ำให้ กศน.สร้างกิจกรรมให้ประชาชนเข้ามาใช้บริการ ตลอดจนผู้บริหาร กศน.ในพื้นที่ที่มีบ้านหนังสือชุมชนตั้งอยู่ ควรสำรวจว่าในพื้นที่ของตนมีคนไม่รู้หนังสือมากน้อยแค่ไหน และจัดกิจกรรมพัฒนาเป็นจุดๆ มีเป้าหมายชัดเจนว่าควรต้องพัฒนาด้านใด โดยเน้นชาวบ้านที่อยู่นอกระบบการศึกษา และสอดแทรกข้อเท็จจริงที่ชาวบ้านควรจะรู้ จะได้ไม่หลงเชื่อข้อมูลทางโซเชียลที่ส่งต่อกันมา
ที่มา http://www.matichon.co.th/news/346411
tweet บทความก่อนหน้านี้แนวทางการจัดสรรอัตราว่างพนักงานราชการและอัตราจ้างรายเดือนบทความถัดไปเปิดสมัครสอบตำรวจ แล้ว!!! นายสิบตำรวจ รับ 5,000 อัตรา ครูทูเดย์ ข่าวการศึกษา	บทความที่เกี่ยวข้องเพิ่มเติมจากผู้เขียน